Ifølge Gerhard Wolf var Nisko-prosjektet en radikalisering av nazistenes antijødiske politikk ved at jødene ble spesielt skilt ut i bosettingspolitikken og ved at jøder i erobrede områder var målet for aksjonen. Ifølge Christopher R. Browning gjorde stans i Nisko-planen og Madagaskar-planen de nazistiske befolkningsplanleggerne åpne for stadig mer radikale tiltak.